
PROTOKOLL avdelingsstyremøte nr 4 - 28.09.06
Møtedato: torsdag 28.09.06

Møterom i 4.etg - kl. 09.00 – 11.00 
+ styringsdialogmøte 11.00-13.00

Innkalte styremedlemmer:

Anne Tveit

Anne Berit Krogh

Jorunn Andrea Brænd

Trond Indergaard

Helge Garåsen
kun til stede under behandling av A-sak 23/2006

Unni Dahl

Odd Meland

Anne Morkemo

Til stede fra dekanens stab:
Lars Mo

Hilde Strand Konradsen, sekretær for Avdelingsstyret

Ikke til stede:

Maja Jakobsen, student

Saksliste til 28.09.06:

A-SAK 19/2006: GODKJENNING AV INNKALLING OG DAGSORDEN

A-SAK 20/2006: DEKANEN INFORMERER

A-SAK 21/2006: REGNSKAP

A-SAK 22/2006: BUDSJETT

A-SAK 23/2006: BRUK AV INTERN FOU - TID TIL FINANSIERING AV STIPENDIAT

A-SAK 24/2006: EVENTUELT

REFERAT OG INFORMASJONSSAKER

A-SAK 19/2006: GODKJENNING AV INNKALLING OG DAGSORDEN

Forslag til vedtak:

"a) innkalling godkjennes

b) dagsorden godkjennes"

Vedtak - enstemmig:

”Innkalling og dagsorden godkjennes”
A-SAK 20/2006: DEKANEN INFORMERER

Dokumenter som følger saken: ingen

Informasjon på dekanmøte 28/9 06

Informasjon fra PVI
· videreutdanningen starter opp med jordmorutdanning 3. oktober

· Det er ansatt 2 lærere
· 25 studenter som starter

· Det er også startet nytt kull i operasjonssykepleie og helsesøster

· Psykisk helsearbeid, Aldring, eldreomsorg , paramedic og pedagogisk veiledning er inne i andre året.
· Når det gjelder pedagogisk veiledning, som består av tre moduler hver på 10 studiepoeng, så har vi ved hjelp av strategiske studiepoeng og bruk av noe praksismidler fått i stand en gratis ordning for alle disse tre modulene for dette studieåret. Vi ønsker også på sikt å arbeide mot å gjøre dette studiet gratis. 
· Det arbeides også med å få til et tverrfaglig tilbud innenfor helsefremmende arbeid for barn og unge med spesiell vektlegging av ernæring og aktivitet, utsatt oppstart pga for få søkere. 
· I uke 40 legger vi inn et anbud sammen med AHS om å få et 60 studiepoengskurs i Psykososialt arbeid for barn og unge. 

· Vi har flere klare utfordringer på videreutdanningene om å ha 

· en handlingsberedskap på nye utdanninger og å
· tenke desentrale løsninger, og 
· vurdere å bruke del av stilling til å se på ulike utdanninger vi bør tilby
· modulisere videreutdanningene slik at de kan brukes i flere sammenhenger
· Vi har fått et sårbart miljø etter at vi mistet fire av de sykehusinterne utdanningene grunnet vanskelig økonomisk situasjon ved ST Olav. 
· Dette forsinker kompetanseheving blant de ansatte og gjør oss sårbare ved sykdom i personalet. Vi avventer stadig departementene når det gjelder videreutdanningenes framtidige skjebne.

Informasjon fra PSP

· På grunnutdanningen er det igjen et tema at vi får for mange studenter. Statistikker som fungerer for andre utdanninger i HIST biter ikke på oss. 
· Vi ønsket å ha max 220 studenter ved oppstart og fikk 230 + at vi har noen som skal inn i kullet etter permisjon

· Når disse studentene er ferdigutdannet vil det selvfølgelig bli en del produksjonspoeng, men det oppveier ikke det det koster å ha flere enn vi har en inngangsbevilgning for. Dette skyldes selvfølgelig den tette oppfølginga vi har gjennom PBL, mappekrav og vurdering og ikke minst praksis. I tillegg skaper det problemer med praksisutplassering. 
· Det positive er at vi har god gjennomstrømning ved studiet. Vi har måttet ansette tre midlertidige stillinger i tillegg til de vi prolongerte pga sykmeldinger og det store studenttallet.
· Vi har nå også fått skikkethetsvurdering ved sykepleierutdanning og mange andre utdanninger. Det er noe vi har etterspurt i mange år. Ordningen startet opp 01.08.06 og det arbeides med å nedsettet ei skikkethetsnemnd ved HiST. 
· Vi har fått flinke studenter, med gode faglige evner, og som er svært interessert i å stille opp for utdanningen

· Kompetansehevinga er helt i rute, helst litt foran. Det skyldes ikke minst at vi fikk midler gjennom Statlige høgskolemidler NFR på 3,5 millioner. Dette betyr at vi innenfor området Psykosomatisk helse har fire stipendiater per i dag og utlyser to eksterne. Det er litt av et hopp fra sist år, da vi ikke hadde noen. Vi regner med at også andre enn stipendiater vil delta innenfor dette feltet som f.eks prosjektmedarbeidere og som tar sikte på en førstelektor kompetanse

· Ellers arbeider vi med en handlingsplan for avdelingen som vi regner med å kunne legge fram for avdelingsstyret i neste møte

· Vi har også hatt en temadag om kombinerte stillinger og det er Grete Samstad og dekan Anne Tveit som nå skal planlegge og forankre dette i både St Olav og ved ASP. Trondheim kommune var også med og er interessert i å delta..
· Øya sykehjem går sin gang. Vi har brukt mye tid med arkitekter, men nå er tiden inne til å se på hvilken organisasjon vi skal bygge.

Vedtak - enstemmig:

"Avdelingsstyret tar informasjonen til orientering"

A-SAK 21/2006: REGNSKAPSRAPPORT FOR ASP PR. 2. TERTIAL 2006

Dokumenter som følger saken:

Regnskapsrapport for ASP pr 2. tertial 2006 v/seniorkonsulent Lars Mo

Vedtak - enstemmig:

"Avdelingsstyret slutter seg til foreliggende forslag til Regnskapsrapport for ASP for 2. tertial for 2006".

A-SAK 22/2006: BUDSJETTREVISJON 2 - 2006

Dokumenter som følger saken:

Budsjettrevisjon2 - 2006 v/seniorkonsulent Lars Mo

Vedtak - enstemmig:

”Avdelingsstyret slutter seg til foreliggende forslag om revisjon av budsjettet for 2006”.

A-SAK 23/2006: BRUK AV INTERN FOU - TID TIL FINANSIERING AV STIPENDIAT

Dokumenter som følger saken:

Notat: Bruk av intern FoU-tid til finansiering av stipendiat v/Anne Tveit

Forslag til vedtak:

"Avdelingsstyret støtter dekans forslag om å utlyse eksternt en stipendiatstilling innenfor

klinisk sykehjem som finansieres over avdelingens interne FoU midler."

Nytt forslag fremmes fra styremedlem Trond Indergaard.
Forslag til nytt vedtak:
”Saken tas opp på neste avdelingsstyremøte. 

Det legges ved saken en oversikt over:

· antall stipendiater

· antall 1.lektorer

· antall med doktorgrad

· antall stipendiater

· antall personer med tildelt FoU-tid med angitt ”emne”.

· Kommentarene til nåværende fordeling av Fou-tid vedlegges”. 

Ved avstemning fikk forslaget til Trond Indergaard 2 stemmer. 

Forslaget falt

Avstemning over det opprinnelige forslaget fikk 6 stemmer.

Vedtak – 6 stemmer for:

"Avdelingsstyret støtter dekans forslag om å utlyse eksternt en stipendiatstilling innenfor klinisk sykehjem som finansieres over avdelingens interne FoU midler."

A-SAK 24/2006: EVENTUELT

Dokumenter som følger saken: ingen

Ingen saker meldt til eventuelt.

REFERAT OG INFORMASJONSSAKER

Referat fra lærermøte ASP, 31.08.06

fra Kunnskapsdepartementet; Rapport fra dialogmøte ved Høgskolen i Sør-Trøndelag fra april 2006

Styringsdialogmøter 2006 - revidert

Styringsdialogmøte med høgskoleledelsen ble gjennomført 28.09.06. – kl. 11.00-13.00 i Ranheimsveien 10, møterom i 4.etg. 
	 
	Anne Tveit

 dekan

 Avdeling for sykepleie

